- राजगीर की गोली मारकर हत्या, Bareilly News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Bareilly राजगीर की गोली मारकर हत्या
{"_id":"1-47159","slug":"Bareilly-47159-120","type":"story","status":"publish","title_hn":"\u0930\u093e\u091c\u0917\u0940\u0930 \u0915\u0940 \u0917\u094b\u0932\u0940 \u092e\u093e\u0930\u0915\u0930 \u0939\u0924\u094d\u092f\u093e","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
भमोरा। क्षेत्र के चकरपुर गांव में घर के बाहर सो रहे राजमिस्त्री की गोली मारकर हत्या कर दी गई। घटना गुरुवार की रात हुई। परिजनों के मुताबिक उनकी किसी से रंजिश नहीं थी। हत्या की वजह अब तक पता नहीं लगी है। घरवालों ने अज्ञात हत्यारे के खिलाफ रिपोर्ट दर्ज कराई है। चकरपुर के 50 वर्षीय रामपाल राजगीरी करते थे। उनकी पत्नी लाली का देहांत हो चुका है। घर में तीन बेटे कृष्णपाल, चिंतामणि और नन्हे लाल हैं। गुरुवार की रात खाना खाकर रामपाल घर के बाहर खुले में चारपाई डालकर सो गए। शुक्रवार की सुबह उनका शव चारपाई पर पड़ा मिला। उनकी आंख के पास सिर में गोली लगी थी। यह देख घर में कोहराम मच गया। सूचना पर पहुंची पुलिस ने पोस्टमार्टम कराने के बाद शव घरवालोें को सौंप दिया। बेटे चिंतामणि की तहरीर पर पुलिस ने अज्ञात हत्यारे के खिलाफ मुकदमा दर्ज कर लिया है। घटना के संबंध में भमोरा के एसओ श्रीकृष्ण यादव ने बताया कि परिजनों के मुताबिक रामपाल की किसी से रंजिश नहीं थी। पुलिस मामले की जांच कर रही है। जल्द ही हत्या की वजह और हत्यारे के बारे में पता लग जाएगा।
rajaraja shot स्पॉटलाइट